मां काली के चरणों में टेका माथा, दोस्त सतीश कौशिक के लिए की प्रार्थना
Bollywood Actor Anupam Kher Reached Kolkata Kalighat Mandir To Pray For Friend Satish Kaushik. बॉलीवुड एक्टर अनुपम खेर हाल ही में कोलकाता के कालीघाट मंदिर पहुंचे, जिसका एक वीडियो एक्टर ने अपने सोशल मीडिया अकाउंट पर शेयर किया है।
बॉलीवुड एक्टर अनुपम खेर हाल ही में कोलकाता के कालीघाट मंदिर पहुंचे, जिसका एक वीडियो एक्टर ने अपने सोशल मीडिया अकाउंट पर शेयर किया है। इस वीडियो में अनुपम अपने अजीज दोस्त सतीश कौशिक के बारे में बात करते हुए भी नजर आ रहे हैं। इस दौरान एक्टर मरून कुर्ता में दिखाई दे रहे हैं। इसके अलावा उनके गले में फूलों की माला भी दिखाई दे रही है।
अनुपम खेर ने सतीश कौशिक को किया याद
अनुपम खेर द्वारा शेयर किए गए इस वीडियो में वह कालीघाट मंदिर की मान्यता के बारे में बातचीत करते दिख रहे हैं। वीडियो में अनुपम कहते हैं, 'आज मैं कालीघाट के मंदिर में महाकाली के दर्शन के लिए आया हूं। आप- सबके लिए प्रार्थना की, मेरे दोस्त सतीश जी की आत्मा की शांति के लिए प्रार्थना की'। इस वीडियो को शेयर करते हुए उन्होंने कैप्शन में लिखा, 'आज कोलकाता के महान कालीघाट मंदिर में मां काली के दर्शन करने से मन संतुष्ट हो गया। देश की अखंडता और आप सब के लिए प्रार्थना की। मेरे अजीज दोस्त सतीश कौशिक की आत्मा की शांति के लिए भी प्रार्थना की, देश के मंदिरों का इतिहास काफी अद्भुत है'। इस वीडियो को सोशल मीडिया पर काफी पसंद किया जा रहा है।
66 साल की उम्र में दुनिया को कहा अलविदा
अभिनेता और डायरेक्टर सतीश कौशिक का बुधवार रात 1:30 बजे दिल्ली में निधन हुआ था। वे 66 साल के थे। वे दिल्ली में होली के कार्यक्रम में शामिल होने गए थे। अचानक हुई मौत के बाद दिल्ली के दीनदयाल अस्पताल में उनके शव का पोस्टमॉर्टम कराया गया था, पोस्टमॉर्टम रिपोर्ट में मौत की वजह कार्डियक अरेस्ट बताई गई। उनकी पार्थिव देह मुंबई स्थित उनके घर लाई गई थी, जहां से उनकी अंतिम यात्रा निकाली गई थी। इसके बाद वर्सोवा के श्मशान घाट में उनका अंतिम संस्कार हुआ। इस दौरान अनुपम, सतीश कौशिक की अंतिम यात्रा में शव के पास बैठे रोते दिखाई दिए थे ​​​​​​।
